Šajā stundā paziņosim desmit spēlētājus,
kas pārstāvēs Ameriku 1992. gada Olimpiskajās spēlēs.
Izskanējis daudz minējumu - kurš spēlēs un kurš ne.
Es jau apdomāju savu nākamo gājienu...
ĪRVINS MAĢISKAIS DŽONSONS
...kad man piezvanīja komisārs Stērns:
"Klau, Īrvin, mēs gribam, lai tu spēlē olimpiādē."
Ja grib veidot komandu,
jāsāk ar izcilu komandas kapteini.
Un kurš to spētu labāk par spēlētāju, kurš vadījis komandu 5 NBA čempionātos?
Maģiskais Džonsons.
Es ļoti nopriecājos, un mēs to apspriedām.
Tad viņš teica: "Bet mums ir viena problēma."
Es jautāju, kāda.
"Lerijs un Maikls."
Jā, es piezvanīju Lerijam un teicu: "Klausies, LB, šī ir mūsu pēdējā kauja.
Mums jāspēlē, vecīt. Tev jāspēlē."
Es viņam atbildēju, ka diez vai to darīšu.
Es cenšos pabeigt šo sezonu.
Nezinu, vai piedalīšos.
LERIJS BĒRDS CELTICS UZBRUCĒJS
Viņš teica: "Īrvin, man sāp mugura," un: "Es nezinu."
Es teicu: tev tikai jāpastāv stūrī
vai jāpastāv zonā.
Tev nekas cits nav jādara. Es pienesīšu tev bumbu.
Tev tikai jāgūst grozs.
To taču tu vēl spēj, vai ne?
"To es spēju ar aizvērtām acīm, jā."
Man tas jāizdara.
Spēju spēlēt vai ne, bet man jābūt tajā komandā.
Beidzot viņš piekrita.
Bet cietākais rieksts bija Maikls.
Maikl, vai tu esi pieņēmis galīgo lēmumu:
tu spēlēsi Olimpiskajās spēlēs vai nespēlēsi?
Es to ļoti gribētu, bet domāju, ka tas ļoti traucētu
maniem pienākumiem Čikāgas Bulls rindās.
Tāpēc pašlaik es domāju, ka nepiedalīšos.
Es teicu: klausies, vecīt.
Es sapņoju spēlēt kopā ar tevi un Leriju.
Mums kopā būs ļoti jautri,
jo mēs nekad tā kopā neesam darbojušies.
Man vajadzēja viņu apstrādāt, bet beigās viņš piekrita.
Sapņu komanda.
Basketbola mašīna, kurā ir tādi vārdi kā Maģiskais, Maikls, Jūings un Bērds.
NBA labākie.
VILOVA BEJA RAIDĪJUMA VADĪTĀJA
Šis zvaigžņu spēks bija elektrizējošs.
Pasaule juka prātā.
BARSELONA 1992. GADS
Viņš aizveda izrādi uz Barselonu.
ROBINA ROBERTSA ESPN ŽURNĀLISTE
Maģiskais! Maģiskais!
MAĢISKI MIRKĻI ASV BASKETBOLA ZVAIGZNE SAVALDZINA SPĀŅUS
Es negribēju, lai viņi domā, ka viņiem mani ir jānes -
pārējiem deviņiem puišiem.
Tā nu treniņos es spēlēju labāko basketbolu
savā mūžā.
Viņš ir kā slepkava ar bērna seju.
ČĀRLZS BĀRKLIJS 76ERS UZBRUCĒJS
Cīkstēšanās katru mīļu dienu.
Viņš gribēja pierādīt, ka ir atgriezies.
Es gribēju viņam pierādīt, ka ir parādījušies jauni puiši.
MAIKLS DŽORDANS BULLS AIZSARGS
Mēs pavadījām daudz laika kopā, un domāju, ka tas mūs saliedēja.
SPAIKS LĪ DRAUGS UN KINEMATOGRĀFISTS
Es Barselonā spēlēju kārtis ar Maģisko, Čārlzu Bārkliju un Džordanu.
Bijām daži melnie brāļi, kas apcēlās.
Maikls, iespējams, ir visu laiku izcilākais apcēlējs,
bet Maģiskais to negrasījās pieņemt.
Divi nepiekāpīgi čaļi, kas negrib zaudēt.
Mēs spēlēsim.
Mēs spēlēsim nežēlīgi, un es biju aizbraucis uzvarēt.
SAPŅU KOMANDA PRET HORVĀTIJU CĪŅĀ PAR BALVU
Amerikas sapņu komanda. Pretinieku murgs.
Ja spēsim saglabāt šādu intensitāti,
tad, šķiet, mums ir lielas izredzes uzvarēt.
Nav šaubu, ka Maģiskais piešķīra īpašu garšu
92. gada olimpiskajai komandai.
Viņi, kā jau tika gaidīts, šeit, Barselonā, izcīnījuši zeltu.
Man vajadzēja Sapņu komandu, lai iestāstītu pats sev:
klau, Īrvin, tev viss būs kārtībā.
Tu dzīvosi vēl ilgi.
Tu joprojām vari spēlēt. Tavs organisms ir kārtībā.
Jo tolaik es biju apradis ar zālēm.
Viņš deva pašpaļāvību miljoniem cilvēku...
ĀDAMS SILVERS NBA KOMISĀRS
...ar līdzīgu diagnozi.
Viņi redzēja, ka Maģiskais spēlē ārkārtīgi augstā līmenī.
Tāpēc tajā laikā, tajā laika posmā
Maģiskais sāka sarunas ar Deividu par savu vēlmi atgriezties līgā.
Aizejot no sporta, cilvēks zaudē ne tikai spēles.
Viņš zaudē komandas izjūtu.
Un man vajadzēja vēlreiz izjust, ka esmu komandā.
Pirms nepilna gada...
LOSANDŽELOSA 1992. GADS
...šķita, ka Maģisko Džonsonu basketbola laukumā vairs neredzēsim.
Lakers zvaigzne pameta sportu AIDS izraisošā vīrusa dēļ.
Bet Maģiskais spēlēja Sapņu komandā, izcīnīja olimpisko zelta medaļu,
un nu Maģiskais ir atgriezies NBA.
Es neaizgāju tā, kā gribēju aiziet.
Tās nebija ideālās beigas.
Džons Veins vienmēr aizjāja tā, kā gribēja aizjāt.
Džona Veina stilā.
Beidzot.
Man šī ir nozīmīga diena.
Esmu ļoti smagi strādājis, lai atgrieztos,
un esmu laimīgs atgriezties...
Nu, tas ir viss, kas man sakāms.
Es savtīgi vēlējos, lai viņš spēlē.
BAIRONS SKOTS LAKERS AIZSARGS
Mums atkal bija iespēja uzvarēt kopā ar Maģisko.
Mēs varētu atgriezties finālturnīrā.
Atkal izvest Lakers laukumā kā vecajos laikos.
Pašlaik šermuļi skrien pār muguru, tikai runājot par to.
MAĢISKAIS: "MANA VIETA IR LAUKUMĀ"
DALĪTAS JŪTAS PAR MAĢISKO UN AIDS
Bet Īrvina atgriešanās bija pretrunīga.
Visā līgā bija spēlētāji, kuri jutās neērti.
LONS ROZENS MAĢISKĀ AĢENTS
Kārls Malons izteicās publiski.
Ja es ar kādu saskrienos... Nav teikts, ka ar Maģisko.
KĀRLS MALONS JAZZ UZBRUCĒJS
Tas var būt jebkurš.
Bet svarīgi ir tas, ka, ja cilvēkam ir AIDS vīruss,
man būs grūti spēlēt tik agresīvi, kā es spēju spēlēt.
Un, ja citi neciena manu lēmumu, tad ir slikti.
Tik izcils spēlētājs izsaka tādas piezīmes -
to bija grūti pieņemt.
Ak kungs, es tikko ar Kārlu biju spēlējis.
Mēs spēlējām Visu zvaigžņu spēli un Sapņu komandā,
bet nu tev nepatīk spēlēt pret mani parastajā sezonā?
Man tas šķita kā dūriens mugurā.
GĒRIJS VITI LAKERS REHABILITĀCIJAS TRENERIS
Tas ļoti novērsa uzmanību.
Mēs spēlējām priekšsezonas spēli Ziemeļkarolīnā,
un diemžēl viņam ieskrāpēja ar nagu.
Izsludināja pārtraukumu.
Kad viņš apsēdās uz sola,
es paskatījos, un visi skatieni un kameras bija pievērsti man.
Es redzēju spēlētāju sejas izteiksmi:
viņi nejutās ērti.
Varēja redzēt, ka viņu izturēšanās mainās.
EISIJS GRĪNS LAKERS UZBRUCĒJS
Tobrīd notika saziņa bez vārdiem,
un es domāju: kāpēc visi blenž?
Atceros, ka reportieri sauca: "Ak dievs! Ak dievs!"
"Maģiskais ir saskrāpēts." "Viņš asiņo."
"Ko viņi darīs?"
Man kabatā bija cimdi.
Mums ir protokols. Es to uzrakstīju.
Bet es negrasījos vilkt tos cimdus.
Uzvelkot cimdus, es raidītu divdomīgu signālu,
jo mēs taču apgalvojam, ka no viņa inficēties nevar.
Ja jau inficēties nevar, kāpēc tad tu velc cimdus?
Sejās varēja redzēt bailes,
un tas pievērsa vēl lielāku uzmanību.
Tas ir par traku.
Tā notiks visu gadu.
Maģiskā Džonsona atgriešanās ir beigusies vēl nesākusies.
MAĢISKĀ PRETRUNĪGĀ ATKALAIZIEŠANA
Basketbola superzvaigzne šodien paziņoja, ka aiziet pavisam,
jo pretrunīgu reakciju izraisījis lēmums spēlēt,
lai gan viņš ir inficējies ar AIDS vīrusu.
Presē bija tik daudz negāciju.
Prieks bija zudis.
Man Maģiskā bija žēl, jo viņš vēl varēja spēlēt basketbolu.
Reiz tu šeit teici, ka Dievs tevi radījis, lai tu spēlētu basketbolu.
Nezinu, ko tu tagad domā par šo apgalvojumu.
Pieņemu, ka tu jūties ļoti vīlies.
Daudzi nesaprot, ka mēs kā puikas...
Mēs ne par ko citu nedomājām - tikai par basketbolu.
Tolaik tas bija visa mūsu dzīve.
Tu teici, ka gribi aiziet kā Džons Veins.
-Jā. -Tu gribēji aiziet pēc sava prāta.
Tieši tā.
Tagad tev tādas iespējas nebūs.
Ideālās beigas būtu iespēja nospēlēt šo sezonu.
Bet manai filmai beigu nebūs.
Ziniet, mēs ar Kukiju esam bijuši kopā un pašķīrušies
kopš 18 gadu vecuma, un nu mēs bijām precējušies.
Nu mums bija gaidāms bērns.
Mums bija Andrē.
Viņai un Andrē ir īpaša saikne.
Un tad pienāca mūsu īpašais brīdis.
Ja tā padomā, Džonsonu ģimenē bija gaidāms pieaugums.
Maģiskais, Īrvina Džonsona III rādītājs:
3 kg 600 g. Apsveicam!
NBA FINĀLS
Paldies. Paldies. Esmu jums pateicīgs.
Kad piedzima Īdžejs, es izjutu milzīgu atvieglojumu,
jo ārsti parasti teica: "Cik mums zināms par šo slimību...
KUKIJA DŽONSONE
...ja mātei tās nav, tad bērnam arī nav."
Bet zemapziņā bija doma:
vai viņš piedzims normāls? Vai viņš izskatīsies normāli?
Ziniet: vai viņš būs slims?
Viņš piedzima un bija skaists.
Viņš bija ļoti veselīgs. Īsta svētība.
Kā iet?
Klau, tu labi izskaties.
-Beidz. -Nesiet viņu šurp. Īrvins III!
Maģiskais grāmatā raksta... Pārsmieties var.
Kad bērniņš dzima, Maģiskais bija blakus
un Kukija spieda.
Kad viņš redzēja parādāmies galviņu... Ko tu darīji?
Es visiem teicu: "Pārtrauciet!"
Tā bija.
Viņi skatījās apkārt: "Kas noticis? Kas noticis?"
Es teicu: manam bērnam jāpiedzimst, skanot Luteram Vandrosam.
Lai gan mums bija jaundzimušais, un Īrvins bija tiešām lielisks,
bija grūti pārvarēt zināmu apjukumu.
Es nespēlēju savu mīļoto spēli, un tas smeldza.
Es nevarēju būt ģērbtuvē, braukt autobusā,
katru vakaru doties cīņā kopā ar saviem puišiem.
Es esmu pārņemts ar basketbolu.
Esmu pārņemts ar vēlmi būt labākais.
Esmu pārņemts ar vēlmi uzvarēt čempionātos visu mūžu.
Viņš prata vienīgi sacensties basketbola laukumā.
DŽERIJS VESTS LAKERS ĢENERĀLMENEDŽERIS
Ko šis ģēnijs ar bumbu rokā vēlas darīt ar savu dzīvi
basketbolista karjeras pilnbriedā?
Ko viņš darīs, lai apmierinātu kāri pēc spēlēšanas?
Mēs runājām par to katru dienu.
AIZAJA TOMASS PISTONS SASPĒLES VADĪTĀJS
Kas tu esi, un kas tu būsi?
Tāpēc, ka tu nevari būt šis.
Man vajadzēja iepauzēt un pateikt:
klau, Īrvin, ļauj man to saprast.
Es augu trūkumā, bet mani sapņi nebija trūcīgi.
Mani sapņi vienmēr sniedzās tālāk par manu apkaimi, manu rajonu,
tālāk par manu kopienu.
Manā bērnībā televīzijā bieži rādīja
slavenu Camay reklāmu.
TĪRĪBA UN MAIGUMS
Dažas meitenes domā, ka pietiek, ja esi tīra.
Man patīk justies vairāk nekā tīrai.
Tur bija liela apaļa vanna, un es teicu:
reiz man būs tāda vanna.
Es to teicu visiem.
Viņi teica: "Tu esi ķerts."
Ziniet, kā jau bērni, sak, apklusti, sīkais.
"Tev nebūs tāda vanna."
Vai: "Tu to neizdarīsi," vai: "Kā tu to izdarīsi?"
Tāpēc, ka tu neesi to pelnījis.
Cilvēki, kuriem tas viss bija, neizskatījās kā mēs.
Lansinga bija kā... Zināt to filmu Kalpone?
Aplaudēsim kalponēm.
Mēs jaunībā strādājām ārpilsētas klubā...
GREGS ĪTONS - DŽOELS FĒRGUSONS MENTORI, LANSINGAS UZŅĒMĒJI
...un apcēlām viens otru, jo viņš iekšā spodrināja apavus,
bet es laukā nēsāju golfa nūjas un tā tālāk.
Vēlāk viņš man teica, ka es esmu laukstrādnieks,
bet viņš strādā lielajā mājā.
Tāda bija Lansinga.
Bet zināt ko?
Man allaž bijuši lieli sapņi.
Ja es biju apņēmies kaut ko izdarīt, tad izdarīju.
Lai ko es gribētu, mans tēvs teica: "Tas jānopelna ar darbu."
Mans tēvs strādāja General Motors,
pastāvīgi strādāja divos trijos darbos.
LERIJS DŽONSONS BRĀLIS
Viņš strādāja Shell uzpildes stacijā,
pēc tam brauca uz General Motors un strādāja astoņas stundas naktī.
Viņam bija atkritumu mašīna, un mēs savācām atkritumus.
Maniem brāļiem bija kauns, ja vajadzēja strādāt uz šīs mašīnas,
jo viņu draugi mūs redzēja.
Mēs kaunējāmies.
Draugi mūs bērnībā vienmēr apcēla, sauca par 857,
jo šis numurs bija uz mašīnas sāna.
Es bieži par to kāvos, bet...
Man bija vienalga, ka draugi redz mani tajā mašīnā.
Man bija svarīgi būt kopā ar tēvu.
Viņš bija mans elks.
Dzīvoju pusotra kvartāla attālumā un redzēju, kā viņš aug,
šķiet, gandrīz no piedzimšanas brīža.
Viņš daudz iemācījās no sava tēta.
Un visas dzīves vērtības Īrvinam ieaudzinājuši viņa vecāki.
Atceros to kā vakar.
Es teicu: klau, tēt, man vajadzētu naudu.
Kinoteātrī rāda Godzillu.
KARALIS KONGS PRET GODZILLU(1963)
Viss rajons gribēja redzēt Godzillu
centra kinoteātrī.
Viņš atbildēja: "Man nav dolāra, ko tev iedot."
Viņš teica: "Bet nāc man līdzi." Es piekritu.
Gāju līdzi tēvam uz garāžu, un viņš teica:
"Iepazīsties - Lāpstas kundze, Grābekļa kungs un Zāles pļāvēja kungs."
Es teicu...
Viņš teica: "Nu, ja gribi dolāru,
ņem rokā kādu no šiem darbarīkiem un nopelni dolāru."
Es lūdzos, kaut Lansingā, Mičiganā, uzsnigtu,
jo tad es varēju nopelnīt naudu.
Es vienmēr savā rajonā kaut kā piepelnījos.
Ziniet, es visu viņa mūžu biju uzņēmējs.
Viņš mani pazīst tikai kā uzņēmēju.
Īrvins vasarā strādāja pie viņa.
Mazu pusslodzes darbiņu pie Grega Ītona.
Īrvins ieradās laikā un gāja prom, kad viss bija...
kad viss, kas likts, bija izdarīts.
Viņš neprot atstāt kaut ko pusratā.
Mēs iznesām atkritumus, sakārtojām biroju.
Es spilgti atceros, ka Īrvins gāja un apsēdās pie galda.
PĀRDOD MAĢISKO VISPIEPRASĪTĀKAIS BASKETBOLISTS
Uzcēla kājas uz galda.
Viņš sēdēja pie mana galda, salicis kājas uz galda,
kad es ienācu.
Jautāju: "Ko tas nozīmē?" "Es tēloju tevi.
Es tagad esmu tu." Mēs smējāmies.
MIČIGANAS ŠTATA ELEGANTAIS ĪRVINS DŽONSONS
Viņš tiešām iztēlojās sevi kā uzņēmēju.
Viņš bieži par to runāja,
kad mēs spriedām, ko darīsim, kad beigsim spēlēt.
MAIKLS KŪPERS LAKERS AIZSARGS
Mēs sēdējām autobusa aizmugurē.
Viņi jautāja: "Buk, kas tu gribi būt?"
Mani bija iesaukuši par Buku.
Es atbildēju: man būs savs uzņēmums, un es būšu uzņēmējs.
Lai gan es pat nezināju, ar ko sākt.
Tā nu pirmais, kam es piezvanīju, bija Dr. Džerijs Bass,
un es aizbraucu pie viņa.
Viņš jautāja: "Ko tu gribētu darīt, izņemot spēlēšanu?"
Viņš vienmēr man to jautāja.
Viņš jautāja: "Īrvin, kādi tev ir mērķi? Par ko tu sapņo?"
Un pēc tam: "Kā tu sasniegsi savu mērķi vai sapni?
Kādu stratēģiju izmantosi, lai sasniegtu to, ko vēlies?"
Īrvins bija izdomājis, sak, es izmantošu savu slavu
un iepazīšos ar uzņēmēju aprindām.
A/B kopīgā atzīme.
Bija cilvēki, kas viņam daudz iemācīja par uzņēmējdarbību,
un viņš uzklausīja viņu zināšanas.
Džerijs Bass viņam daudz iemācīja par uzņēmējdarbību.
Maikls Ovics viņam daudz iemācīja par uzņēmējdarbību.
Kad mēs iepazināmies ar Maiklu Ovicu,
viņš tiešām Īrvinu par daudz ko izskoloja.
Viņš ienāca un apsēdās. Mēs pārrunājām, ko viņš varētu darīt.
MAIKLS OVICS HOLIVUDAS SUPERAĢENTS
Atzīstami, ka viņš sāka sarunu ar vārdiem: "Es negribu būt 40 gadus vecs
pensionēts sportists, kurš aiz bezdarbības atver autosalonus.
Es gribu darboties biznesā."
Es viņam teicu, ka tā ir smaga cīņa.
Pirmais, ko izdarīju, - abonēju viņam
The Wall Street Journal, Fortune,
BusinessWeek un Forbes.
Tas viņam bija mācīšanās laiks.
Mēs zvanījām Coca-Cola vadītājam.
"Mēs varētu satikties? Maģiskais Džonsons grib jūs satikt."
Un: "Es gribu tikties ar PepsiCo vadītāju."
Mēs tikāmies ar Pepsi. Tikāmies ar... Viņš apbraukāja visu valsti.
Viņš man periodiski zvanīja un lūdza padomu.
Īrvins teica: "Man jāapgūst noteiktas iemaņas."
KENETS ŠENOLTS AMERICAN EXPRESS VADĪTĀJS
"Man jāiegulda laiks un jāparāda, ka esmu apņēmies
apgūt šīs iemaņas."
Es domāju, ka Īrvins vienmēr apzinājās,
ka sportā viņš ir superzvaigzne.
Man šķiet, viņš uzskatīja, ka viņa tēls sportā
aizēno to, ko viņš varētu sasniegt uzņēmējdarbībā.
Domāju, ka sirds dziļumos viņš vienmēr uztraucās,
ka viņu neuztvers nopietni.
Ka viņu uztvers kā sportistu.
Pielāgošanās bija smaga.
Cilvēki par sportistiem nesaprot vienu.
Katra tava diena ir izplānota.
Bet nu vairs nav neviena, kas liktu man kaut ko darīt.
Ziniet, tā... nu labi.
Man nebija mērķa.
Mans mērķis bija bijis Lakers, un man vajadzēja ieguldīt savu enerģiju,
savu aizrautību un mīlestību kaut kur citur, ne vairs basketbolā.
Tāpēc es gribēju zināt, kā iesākt
un uz kuru pusi iet.
1992. GADA 29. APRĪLIS
Raidām tiešraidē no Lielā rietumu foruma.
Atceros, ka skatījos spēli Forum arēnā.
Mēs ar Īrvinu tovakar bijām aizbraukuši uz spēli.
Īrvins Maģiskais Džonsons.
Spēle beidzās, mēs grasījāmies braukt mājās,
kad atskanēja svarīgs paziņojums.
Aizliegts pamest stadionu.
...virzās uz Kalversitijas pusi.
Klātesošie ir sastinguši,
un es pateikšu, kāpēc.
Losandželosas apkaimē notiek nemieri.
Diezgan tuvu Forum arēnai, trīs kilometru attālumā.
Atceros, ka teica:
"Nemieri sākušies... sākušies tepat netālu.
Iesakām pagaidām nepamest stadionu,
līdz noskaidrosim, vai ir droši iet prom."
Kad mūs beidzot izlaida, Īrvins iesēdināja mūs mašīnā.
Mēs braucām, un man sažņaudzās sirds.
Lietā par Losandželosas policijas nežēlību
zvērinātie šovakar pieņēmuši lēmumu.
Četri policisti, kas nofilmēti
atkārtoti sitot neapbruņotu vīrieti,
atzīti par nevainīgiem visos apsūdzības punktos, izņemot vienu.
Mēs bijām pašā Losandželosas centrā.
Mēs bijām pašā nemieru vidū.
SNŪPS DOGS LAKERS SUPERFANS
Un, atskatoties uz to...
katra darbība izraisa pretdarbību.
Bet mēs tik ilgi nebijām pretdarbojušies.
Mēs vienmēr esam griezuši otru vaigu un samierinājušies.
Bija pienākusi mūsu diena pateikt: "Pie velna!"
Kad domāju par Rodniju Kingu un nemieriem...
Man nepatika tas, ka mēs postījām savu kopienu.
Melno kopiena, ziniet... Mēs dedzinājām paši savus uzņēmumus,
un tas kaitēja Dienvidcentrālajam rajonam, Komptonai.
Tas kaitēja daudzām kopienām.
Ne tikai nodedzināti veikali,
bet arī zaudētas darbavietas.
Es redzēju, ka daudz kur darbinieki atnāk uz darbu
un stāv un raud, jo viņu darbavietas vairs nav.
Man sāka zvanīt melno kopienas vadītāji:
"Klau, mums tevi vajag.
Tev ir visskaļākā balss, tevī ieklausīsies.
Tāpēc tev jāiesaistās."
Vesels iedzīvotāju segments, kas ir atstāts novārtā,
aizmirsts un dzirdējis tikai atrunas.
PĀRST. DŽONS LUISS D-DŽORDŽIJA
Izdarīts drusciņ te, drusciņ tur. Tam nav jēgas.
Mums jādara daudz vairāk.
Tas mani rosināja sākt kaut ko mainīt.
Nospriedu: labi, es veidošu savu uzņēmumu Amerikas lielpilsētu apkaimēs.
Ja es neietekmēju melno kopienas dzīvi,
manām uzvarām visos tajos čempionātos nav nekādas nozīmes.
Tāpēc mums jāiet un jāaicina cilvēki uz atjaunošanu.
Es sapratu, kas man palīdzēs.
Man vajag biroju.
ĪRVINS DŽONSONA KUNGS
Nu es katru dienu gāju uz biroju. Man atkal bija grafiks.
Atceros pirmās pārrunas, it kā tās būtu bijušas vakar.
KAVANA BRAUNA IZPILDDIREKTORE
Es iegāju viņa kabinetā,
un viņš uzreiz bija Īrvins Džonsons.
Viņš vairs nebija Maģiskais Džonsons.
Tas bija palicis laukumā.
Īrvins ieraudzīja manī to,
par ko es pati nemaz nezināju.
Viņš redzēja, kā es runāju par kopienu, kurā es biju uzaugusi.
Es uzaugu Losandželosas Dienvidcentrālajā rajonā.
Nemieru laikā es dzīvoju Losandželosā, un tie bija man visapkārt.
Es izgāju pa durvīm un redzēju liesmas.
Bet es mīlēju savu apkaimi, mīlēju kopienu, un...
Lai gan tā bija skarba.
Apkaime, kurā es augu, noteikti nebija pietiekami nodrošināta.
Nebija nevienas lielas kafejnīcas.
Neviena kvalitatīva kinoteātra.
Mēs zinājām, ka melno kopiena,
arī latīņamerikāņu kopiena
vienmēr vispirms gribēja aizvest savus tuviniekus
uz kino.
Tā viņiem joprojām ir vispieejamākā izklaide.
Bet, lai nokļūtu kino, vajadzēja izbraukt no savas kopienas.
30-40 minūtes ceļā, lai noskatītos jaunākās filmas.
Filmām, ķinītim vienmēr bijusi liela vieta manā dzīvē kopā ar Kukiju.
Vienā no pirmajiem randiņiem gājām uz kino.
Jocīgi. Tie ir mūsu romantiskie vakari līdz pat šai dienai.
Piektdienas vakarā aiziet uz kino.
Es satikos ar Kenu Lombardu.
Kenam bija pieredze kinoteātru biznesā.
KENS LOMBARDS BIZNESA PARTNERIS
Īrvins skaidri pateica, ka viņam patīk kinoteātru bizness
un tas viņu interesētu.
Tā bija mana pirmā lielā paša naudas investīcija.
Mums bija iespēja ieņemt nišu -
izvērst uzņēmējdarbību minoritāšu kopienās,
ar ko tolaik faktiski neviens nenodarbojās.
Es aizgāju no tās sanāksmes
pārliecināts, ka Īrvins ir īstais partneris.
Pīter! Pīter!
Viņš atnāca ar Kenu Lombardu.
Viņi teica: "Mēs zinām, ka tu nodarbojies ar filmu izrādīšanu
un gribi būt tur, kur ir skatītāji.
Mēs zinām valsti, kur iešana uz kino ir galvenā izklaide..."
PĪTERS GUBERS SONY PICTURES VADĪTĀJS
"...tiem ļaudīm.
Tā ir tiešām progresīva un dinamiska auditorija,
un tu vari nopelnīt kaudzi naudas."
Es domāju: tieši to es gribēju dzirdēt.
Tāpēc, ka mēs paplašināmies visā pasaulē.
Es jautāju: "Nu, un kur mums jābrauc?"
Viņš: "Astoņus kilometrus līdz Boldvinhilzai."
Var apvienot ekonomisko vajadzību, ekonomisko vēlmi, radošo iespēju
un kopienas mērķtiecību.
Tas bija ļoti spēcīgs paziņojums.
Es to tiešām izdarīju - viņš pateiks.
Pasniedzos pāri galdam un teicu: es piedalos.
Mēs zinājām, ko domā visi citi.
Tas ir bandu Bloods un Crips teritorijas vidū.
Tas atrodas vairāku bandu teritoriju krustcelēs,
sākot no Rollin' 60s pa Krenšo līdz Džungļiem,
kas ir P. Stones teritorija.
Viens incidents varēja iznīcināt mūsu uzņēmumu.
Un visi domāja, ka tā notiks.
Tas mani ļoti saniknoja: vajadzēja pierādīt, ka tā nav taisnība.
Es teicu: Ken, piezvani barvežiem.
Es gribu brokastot ar abiem: ar Crips barvežiem un ar Bloods barvežiem.
Viņš teica: "Labi. Tu droši zini?"
Es atbildēju: jā.
Mēs aizgājām.
Man līdzi bija seši septiņi puiši.
Viņi ieradās ar kādiem 35 cilvēkiem.
Es teicu: neesmu nācis izrādīt kādam necieņu.
Esmu atnācis, lai pateiktu,
ka šis kinoteātris palīdzēs visai melno kopienai.
Es gribu, lai jūs te nākat.
Gribu, lai te nāk jūsu tuvinieki.
Bet jums, puiši, jāpiekrīt, ka vardarbība nav pieļaujama
ne pie kinoteātra, ne iekšā.
Un man būs darbavietas.
Ja jūs pazīstat kādu, kas grib strādāt, tad es ņemšu viņus darbā.
Visi viņu cienīja.
Neviens viņu, protams, nepazina kā uzņēmēju,
bet viņi cienīja viņu kā tādu.
Un Losandželosā visi šie puiši ir basketbola fani
vai Laker fani.
Tāpēc skaidrs, ka viņi mīlēja Īrvinu.
Un varējām ķerties vērsim pie ragiem.
Pirms Maģiskais sāka celt kinoteātrus,
man tas viss bija dziļi pie pakaļas.
Tagad Maģiskais ir varonis, jo viņš tur doto vārdu.
Dot darbu cilvēkiem, kas bija norakstīti,
kaut kādā ziņā tas bija liels notikums.
POLA ZĀNA CBS ZIŅAS
Kino ieņem lielu vietu mūsu populārajā kultūrā,
bet dažās apkaimēs tam nav vietas.
Tomēr, pateicoties kino maģijai, tas mainās.
Šo kinozāļu kompleksu Maģiskais Džonsons uzcēlis
pašā Losandželosas Krenšo rajona centrā.
Atklāšanā notika svinības.
Es dzīvoju aiz stūra.
Piedalījās viss rajons.
Mums ir lieli, lieli, lieli, lieli ekrāni...
BOLDVINHILZA
...sēdvietas kā tribīnēs, fritētas garneles,
vistiņa un asā mērce.
ZIŅAS
Un tad sākās. Viņi to izdemolēs.
Būs liela šaušanās, kaušanās.
Tas nenotika.
Mums izdevās kliedēt daudzus mītus par melnajiem klientiem.
Šis ir Maģiskā Džonsona jaunākais kinoteātris.
Viņam ir trīs četri tādi visā valstī.
Atlantā, Losandželosā, Hjūstonā, un jaunākais ir šeit,
Klīvlendas piepilsētā Nortrendalā.
Hārlemas centrā kino nebija.
Tagad mums te ir deviņi ekrāni.
Vēl viens pluss - 80 % kinoteātra darbinieku
dzīvo apkaimē, ko tas apkalpo.
Un galvenais nebija peļņa.
Galvenais bija pārmaiņas.
Kopienas mainīšana un kopienas atdzīvināšana
citādi, nekā biju to redzējusi līdz šim.
Kad kinoteātri sāka veiksmīgi darboties,
daudzi izvilka palielināmos stiklus
un pētīja: "Vai šajās kopienās tas tiešām izdosies?
Jūs droši zināt, ka tas izdosies?"
Bet tas ne tikai izdevās - tas strauji izpletās.
Un kinoteātriem sekoja Starbucks.
IEBRAUC
Šķiet, es biju Ņujorkā un ievēroju rindu.
Ieraudzīju Starbucks, bet es tolaik nezināju, kas tas ir.
Es jautāju: tie ļautiņi stāv rindā pēc kafijas?
Rindā stāvēja arī melnie.
Ak kungs, es tur sēžu un elšu: oho!
Iespējams, tas būs nākamais, ko es darīšu.
Iepazīstieties ar jauno misteru Kafiju.
Hovards Šulcs, Starbucks vadītājs un smadzeņu centrs.
Cilvēks aizbrauc uz Ņujorku un brīnās,
ka tik izsmalcinātā pilsētā...
HOVARDS ŠULCS STARBUCKS COFFEE PREZIDENTS
...ir izcils ēdiens un māksla,
bet nevar dabūt labu kafiju.
Es biju skeptisks.
Ko Maģiskais varētu izdarīt ar Starbucks...
HOVARDS ŠULCS STARBUCKS VADĪTĀJS
...lai tas būtu nozīmīgi, autentiski un būtiski?
Šķiet, tolaik mani vienkārši intriģēja tikšanās ar Maģisko Džonsonu.
Jautājums:
ja dienvidu rajonā atklās Starbucks, vai kāds maksās četrus dolārus?
Bet Īrvins atbildēja: "Mēs pērkam Gucci."
Ikreiz, kad kāds ir skeptisks,
un Hovards bija skeptisks, un viņam bija iemesls,
viss jāparāda uz vietas.
Tuvojās Vitnijas Hjūstones pirmās filmas Gaidot izelpu pirmizrāde.
Hovards Šulcs nolēma, ka vēlas to piektdien ierasties.
Un es jums saku: viņš bija šokā.
Pilnīgs vājprāts.
Vestibilā bija tūkstoš cilvēku.
Viņš paskatījās uz rindu.
Ieklausījās sarunās, kas notika pie uzkodu stenda.
Viņš redzēja, ka mēs tērējam daudz naudas.
Viņš teica: "Ieiesim iekšā." Es teicu: "Labi."
Sākās filma, un, protams, Vitnijai bija nedienas ar vīrieti.
Paklau, ko tu domā, Robina?
Esmu mīlējusi šo vīrieti visu mūžu un nu, kad mums ir vēl viena iespēja,
es negribu to sabojāt, liekot viņam domāt, ka viņam neticu.
Visas sievietes un meitenes: "Pamet viņu. Kāpēc jūs vēl esat kopā?"
Viņas sarunājās ar ekrānu.
Šie skatītāji bija dziļi iekšā,
ar visu savu būtību iesaistījās filmā.
Un Maģiskais to veicināja: "Skaties, kas te notiek.
Tas notiek tāpēc, ka mēs dodam cilvēkiem vietu,
kur viņi var mijiedarboties ar filmu.
Šādu kopienu es kopā ar tevi gribu radīt Starbucks."
Starbucks paplašinās ar nelielu "maģisku" piesitienu.
Populārais uzņēmums sadarbībā ar Maģisko Džonsonu
atvērs jaunas kafejnīcas apkaimēs visā valstī.
Paskat tik, izrādās...
PREZIDENTS BARAKS OBAMA
...ka arī melnie ļaudis dzer kafiju
un briesmīgi daudz skatās kino.
Esam gatavi?
Tā nebija labdarība.
Patiesībā investoriem varētu veikties ļoti labi.
MAĢISKĀ KORPORĀCIJA
VAIRĀK NEKĀ MAĢIJA
Visas īpašības, kas man bija basketbola laukumā,
esmu paņēmis līdzi uzņēmējdarbībā.
Disciplīna, koncentrēšanās, stratēģijas veidošana,
plāna īstenošana, izcilība.
Īrvins pastāvīgi tiecās kļūt vēl labāks.
Mums jāturpina augt. Mums jādarbojas.
Viņš pārņem vienu no Losandželosas vecākajām burgeru ēstuvju ķēdēm.
Jā, Fatburger. Jā.
Jā.
Atklāts vēl viens jauns uzņēmums.
24 stundu sporta zāle Oklendas tuvumā
ir Maģiskā Džonsona jaunākā investīcija lielpilsētu apkaimēs.
Mēs uzzinājām, ka urbānajā Amerikā trūkst mājokļu un mazumtirdzniecības uzņēmumu.
HOLIVUDA
Tad risināsim to.
Šis būs ne tikai lielisks projekts,
bet arī ļoti nepieciešams projekts.
Galvenais uzdevums bija nodrošināt ar mājokļiem
minoritāšu kopienas visā valstī.
Institucionālais kapitāls nebija gatavs.
Mums biežāk teica "nē" nekā "jā".
Bet mēs pierādījām, ka visi maldās.
Pavisam jaunas ēkas degradētā apkaimē.
Dzīvokļi augšējos stāvos, mazumtirdzniecība - apakšējos.
Visi redzēja, ko mēs cenšamies panākt,
un mums sāka izdoties.
Mēs kļūsim par nozīmīgākajiem nekustamā īpašuma attīstītājiem
minoritāšu kopienās visā valstī.
Nu viņš neskatoties piespēlē līdzekļus nekustamajiem īpašumiem...
LL KŪLDŽEJS DRAUGS UN IZKLAIDES IKONA
...un neskatoties piespēlē veikalus un ēstuves.
Maģiskais Džonsons mainot uzņēmējdarbību nelabvēlīgajos rajonos.
Viņš meklēja cilvēkus ar tādu pašu apņēmību un redzējumu,
kas nebaidās strādāt virsstundas un izdara vairāk, nekā solījuši.
Viņš ir cilvēks, kurš ceļas četros naktī...
KRISTĪNA FRĀNSISA JOHNSON ENTERPRISES PREZIDENTE
...un kuram ir sava darba ētika.
Darbā bija jāierodas agri.
Strādājām bez pusdienlaika.
Strādājām sestdienās un svētdienās.
Es sestdienās un svētdienās braucu uz darbu,
šķiet, kādus 15 gadus.
Aizgājis no sporta,
Džonsons nu pievērsies uzņēmējdarbībai.
Viņš attīsta kinoteātrus, restorānus, tirdzniecības centrus,
Starbucks kafejnīcas un nekustamos īpašumus.
Šīs impērijas vērtība ir gandrīz pusmiljards dolāru.
Īrvins gribēja darīt ļoti daudz.
Tāpēc es vienmēr uztraucos, ka mēs cenšamies izdarīt pārāk daudz.
Jo viņš ir viens.
Mēs ar Īrvinu vienmēr esam gribējuši bērnus.
Vēl pirms apprecēšanās.
Mēs vienmēr esam gribējuši lielu ģimeni, jo viņam bija liela ģimene.
Bet tolaik
par HIV ietekmi uz pēcnācējiem bija zināms maz.
Tāpēc mums ieteica to nemēģināt.
Mums bija divi puikas,
un, zinot, ka mums ar Kukiju citu bērnu nebūs,
mēs nolēmām adoptēt.
Mūsu dzīvē ienāca šis skaistais bērniņš.
Kad viņu atveda, Īdžejs bija mājās. Es teicu:
"Īdžej, skaties. Šī ir tava jaunā māsiņa."
Viņš teica: "Cik jauki. Viņa ir ļoti mīlīga.
Bet tagad ved viņu atpakaļ."
Īrvins vairāk pievērsās bērniem, kad viņi jau sāka staigāt,
kad viņi bija kļuvuši veiklāki.
Viņš bija ļoti aizņemts. Vajadzēja celties un braukt uz darbu.
Turklāt viņš daudz ceļoja, tāpēc reti bija mājās.
Lai gan viņš daudz strādāja,
zināju: tiklīdz būs mājās...
ELĪSA DŽONSONE MEITA
...mēs iesim ēst saldējumu vai uz kino
vai stundām ilgi dzīvosimies veikalā
un viņš ļaus man izvēlēties visskaistākos tērpus vai ko citu.
Viņš bieži veda mūs uz kino,
vienmēr, kad bija mājās.
Brīvdienās, kad viņš bija mājās, tas bija...
ĪDŽEJS DŽONSONS DĒLS
Viņš mūs visur veda.
Manas pirmās atmiņas...
Kad tētis atbrauca...
ANDRĒ DŽONSONS DĒLS
...uz Lansingu, bija ģimeniskas tikšanās.
Bet tad desmit vienpadsmit gadu vecumā
es sāku lidot pie viņa viens.
Es pirmoreiz ieraudzīju, kāda ir lielpilsēta,
un redzēju okeāna krastu, biju Disnejlendā.
Salīdzinot ar mazo Lansingu, tas bija kaut kas nereāls.
Viņš vienmēr atrada laiku svarīgajam - es tā teiktu.
Bet viņš daudz strādāja
un pārveidoja sevi
un savu impēriju tā, kā viņš to vēlējās.
Sākumā, kad mēs bijām mazi,
viņš gribēja, lai es nodarbojos ar sportu.
Bet mani sports nekad nav interesējis.
Lai gan bija tā: piektdienās pēc skolas - pārģērbies un uz basketbolu.
Izvēles nebija. Visi braucām uz Forum arēnu.
Ja bija piektdienas vakars, mēs bijām tur.
Jā, es biju klāt cīņās par čempiona titulu un tā tālāk.
Visi pasaules vīrieši un zēni nāk man klāt
un saka: "Ak kungs! Tas noteikti bija vareni!"
Vai: "Tā spēle tajā gadā,"
un: "Kad tavs tētis izdarīja to piespēli," - un tā tālāk.
Bet es tāds: "Es nesaprotu, par ko tu runā."
Mēs aizvedām viņu uz bērnu beisbolu, bet viņš izgāja laukumā,
salasīja puķītes un atgriezās: "Re, mammīt. Skat, ko es tev atnesu."
Viņš bija salasījis man puķes.
Es teicu: "Īdžej, tev taču jāķer bumba."
Es spēlēju basketbolu ar viņa numuru.
Man bija 32. numurs.
Kad viņš nāca uz manām spēlēm, es izjutu milzīgu spiedienu.
Jutu, ka visi skatieni ir pievērsti man.
Es vienmēr saviem bērniem uzsvēru:
viss, ko jūs darāt, rāda, kādi ir jūsu vecāki.
Tēvs domā: ak kungs, es gribu, lai viņš sporto
un ir līdzīgs man.
Kad kļūdījos, man teica,
ka tas ir sliktāk, nekā jebkad kļūdījies mans tēvs.
Bet, ja es spēlē izdarīju kaut ko izcilu:
tu biji lielisks, bet ne tik lielisks kā viņš savā laikā.
Tāpēc jau diezgan agri man pārgāja patika spēlēt.
Tomēr es uzskatu,
ka viņam būtu grūtāk samierināties,
ja es, Elīsa vai Andrē kļūtu par basketbola protežē
un spēlētu izcili. Kļūtu par Lebronu Džeimsu vai kaut kā tā.
Domāju, ka šajā jomā viņam vajadzēja pievākt visus laurus sev.
Viņam bija grūti atteikties no vecās dzīves,
jo viņam to atņēma.
Viņš nebija gatavs to pamest.
Viņam patika sāncensība.
Ne tāpēc, ka viņš gribētu izcelties.
Viņam patika sacensties.
Man trūka elkoņu: saņemt dunku ar elkoni un iebelzt kādam ar elkoni.
Man trūka gatavošanās pretiniekam.
Es gribu spēlēt.
Kāpēc es neesmu laukumā?
Tā nu 1996. gadā,
kaut kur gada sākumā, viņš teica: "Es atgriezīšos spēlē."
Bet es zināju...
Es zināju, ka ilgi viņš neizturēs.
Šorīt Džonsons izbeidzis minējumus par viņa atgriešanos.
Es esmu atgriezies. Jā, esmu.
Biļetes no Forum kasēm strauji pazuda, tiklīdz Laker līdzjutēji
padzirdēja, ka Maģiskais Džonsons atgriežas komandā.
Esmu priecīgi satraukts. Pēdējās divas trīs naktis neesmu gulējis.
Šķiet, tas bija 1996. gads. Es redzēju Maģiskā atgriešanās spēli.
Nevienas brīvas vietas. Maģiskais atgriezies Losandželosā.
MAĢISKO PAR PREZIDENTU
Es biju radio sporta korespondents,
un es teicu: "Man jābūt šajā spēlē."
DŽONSONS ŠOVAKAR ATGRIEŽAS LAKERS SASTĀVĀ
SVEICAM AR ATGRIEŠANOS, MAĢISKAIS
Maģiskajam ir liela vieta manā bērnībā.
DŽIMIJS KIMMELS DRAUGS UN KOMIĶIS
Kad biju mazs, es viņu zīmēju.
Redzēt viņu atkal laukumā - ne tikai spēlējam, bet spēlējam izcili...
Maģiskais pie groza, iekšā!
Tas bija tik dzīvi apliecinoši.
Tas bija vairāk nekā sports.
Vakar izgājis laukumā Losandželosas Lakers sastāvā,
Maģiskais Džonsons spēlēja tā, it kā nebūtu izlaidis nevienu spēli.
Viņa kontā ir 19 punkti, 8 atlēkušās bumbas un 10 piespēles.
Runājot par viņa atgriešanos laukumā, es biju laimīga, jo viņš bija laimīgs,
bet...
nav teikts, ka es domāju, ka tas ir labi.
Maģiskais Džonsons saka: "Dodiet šurp Maiklu!"
Pēc vakardienas spilgtās atgriešanās Burvis, šķiet, ir gatavs
piektdien stāties pretī NBA karalim Maiklam Džordanam.
Iesaistās Maģiskais Džonsons.
Pipens pārtver.
Bumba pie Maģiskā pēc Rodmena dribla. Netrāpa.
Mani apbēdināja otrā spēle pret Čikāgas Bulls,
kuri viņus sagrāva.
Es pazīstu Maiklu. Pēc spēles runāju ar viņu.
Viņš jutās nelāgi.
Ziniet, viņš ar Denisu Rodmenu... Viņi tika iznīcināti.
Atceros, ka Deniss Rodmens gribēja viņu segt.
Ziniet, mēs uzrīdījām viņam Denisu.
Maģiskais atgrūž Rodmena roku,
apiet, un Rodmenam piezīme.
Un... Ak vai! Viņš...
Tajā spēlē bija daudz apsaukāšanās.
Es teicu: "Vecīt, es tev jau 92. teicu, ka laukumā ir jauni puiši."
Ziniet: "Nav vairs Maģiskā Džonsona un Lerija Bērda.
Tu slīdi lejup, bet mēs ceļamies augšup."
Atlētiskums, ātrums un veiklība bija zuduši.
Savu zināšanu un lieluma dēļ...
KURTS REMBISS LAKERS UZBRUCĒJS
...viņš joprojām varēja dot savu ieguldījumu laukumā.
Bet, sezonai turpinoties, sāk krāties nogurums.
Viņš nebija tik laimīgs, kā bija cerējis.
Tas bija mokoši un citādi.
...cenšas nosargāt bumbu,
bet Blazers ir glābti.
Kā jums patīk tāda reakcija?
To vajadzēja, lai viņš saprastu: "Labi, tagad es varu aiziet."
MAĢISKAS ATKAL AIZIET - BEIGAS?
"Vairs nav tā, kā bija.
Es to vairs negribu."
Šī nav ne skumja, ne slikta diena. Šī ir laba diena,
jo ar Dieva svētību es atgriezos,
un Dievs mani joprojām svētīs arī pēc visa šī.
PUF! MAĢISKAIS PAZŪD PĒDĒJO REIZI
Viņš aizvien atgriezās, lai atgūtu veco dzīvi,
bet tas nebija iespējams.
Bet kas notiek viņa prātā...
Kā Īrvins domā, kā Īrvins darbojas -
viņš skatās tikai uz priekšu, un tad parādās jaunas ieceres.
Viņš ļoti aizraujas ar jaunajām iecerēm.
Viņš izmēģināja visu ko.
Vispirms bija atgriešanās un pēc tam TV raidījums.
Pēc dažiem mēnešiem Džonsons vadīs Maģisko stundu -
sindicētu vakara sarunu raidījumu.
Sveiki! Kā klājas? Labi?
1998. GADS
Nesen TV programmu direktoru sanāksmē
viņš piedāvāja raidījumu visiem pēc kārtas.
Kā klājas? Priecājos iepazīties.
Mēs to pārrunājām. Ideja man šķita interesanta.
Taču es viņu brīdināju, jo pārstāvēju Deividu Letermenu,
un liku pie sirds, ka šī ir ļoti, ļoti sarežģīta niša.
Ir Leno. Ir Letermens.
Tu izej ļoti smagā arēnā.
-Jā. -Kāpēc tu to dari?
Tāpēc, ka arēna ir smaga.
Tiešraidē no Losandželosas - Maģiskā stunda.
Maģiskā stunda ir...
Atcerieties, ka to saka cilvēks, kurš mīl Maģisko Džonsonu...
Tas ir ne tikai viens no sliktākajiem sarunu šoviem,
bet arī viens no sliktākajiem raidījumiem vispār.
Tik daudz dvīņu pirmajā rindā. Ak kungs!
Paskat, cik daudz dvīņu!
-Tikai man, ko? -Tikai tev.
Viņš ātri saprata, ka viņam nepatīk to darīt katru vakaru.
Ar to būtu jāceļas un jāiet gulēt.
Viņam tas nederēja.
Viņš cēlās un gāja gulēt ar citām lietām.
Šķiet, viņš rāvās pārāk daudzās frontēs uzreiz.
Īrvins un Maģiskais ir divi ļoti atšķirīgi cilvēki.
Maģiskais ir tēls.
Viņš ir sabiedrisks cilvēks.
Stāv kameras priekšā ar platu smaidu,
smejas, izbauda uzmanību.
Publikas priekšā viņš kļūst par pavisam citu cilvēku.
Pārējā laikā viņš ir samērā introverts
un bieži diezgan kluss.
Kā filmā Sašķeltais. Personības cīnās par izlaušanos gaismā.
It kā Īrvins būtu gaismā,
bet tad kaut kas mainās un laukā iznāk Maģiskais.
Jocīgākais, ka mums ar tēti ir gandrīz identisks prāts.
Mēs domājam un daudz ko uztveram, ļoti, ļoti līdzīgi.
Viņš centās izprast sevi. Es centos izprast sevi.
Ceļš, lai kļūtu par to, kas esmu, bija ļoti grūts -
lielā mērā slavenā vārda dēļ, ar kuru man bija jādzīvo.
Viņš vienmēr bija... Viņš bērnībā vienmēr mani vēroja.
It kā pārbaudīja mani, un...
Īpaši, kad biju mazāks, jo bija redzams, ka mani pievelk
viss sievišķīgais un tamlīdzīgi.
Un viņš... To nedrīkstēja.
Viņš vienmēr gribēja spēlēties ar māsas lellēm,
īpaši ar bārbijām,
un visādi tās pārģērbt.
Lai cik bieži es viņam teicu, ka tā nevajag,
es uzkāpu augšā un viņš atkal darīja to pašu.
Es vienmēr pagultē slēpu bārbijas vai kleitas, kurās pārģērbties.
Es tās slēpu no viņa.
Man šķita, ka dzīvoju divēju dzīvi.
Ja es drīkstētu kaut stundu
palikt istabā viens un pavirpuļot savā kleitiņā,
būt ļaunā karaliene un paspēlēties ar lellēm, viss.
Skolā es varēju būt tāds, kā gribēju,
bet mājās... Nē.
Bērniem bija pavasara brīvdienas.
Īdžejam bija kādi 13 gadi.
Es pamanīju, ka viņš skatās uz citu zēnu. Mēs bijām Havaju salās.
Es aprunājos ar viņu un jautāju:
"Vai tu domā, ka esi gejs? Vai tev patīk zēni?"
Viņš atbildēja: "Jā." Viņš ļoti baidījās man to teikt.
Vēl pirms viņš to izstāstīja, es teicu: "Īdžej, par mani neuztraucies -
es tāpat zinu, kas tu esi."
Es redzēju, ka viņam smagums noveļas no pleciem.
Šķiet, ap to laiku viņš izrunājās ar Kukiju,
bet ar tēti vēl nebija runājis.
Es teicu: es esmu blakus, es tevi atbalstu un mīlu.
Nākamais solis: kā lai to izstāsta tētim?
Kad pārbraucām no brīvdienām,
es nolēmu viņam uzreiz izstāstīt, jo gribēju, lai ir miers.
Es biju gatava dzīvot tālāk.
Viņš teica: "Tev jābūt vīrišķīgam. Tev jābūt tādam.
Es negribēju, ka tava dzīve ir tāda." Bet es tur sēdēju
un domāju, ka to ir ļoti smagi dzirdēt.
Es te nesēdēšu un nemelošu, un neteikšu,
ka sākumā pieņēmu to, ko viņš dara, jo tā nebija.
Īdžejs izgāja no istabas. Es viņu sarāju.
Kā tu varēji tā teikt?
Viņš tāds ir. Liec viņu mierā.
Lai viņš ir tāds, kā grib.
Atceros, ka es pēc tam runāju ar Īdžeju.
Tas bija smagi.
-Kā sviežas, brāl? -Kā iet? Kā iet?
Reiz es vakarā izklaidējos, nevienam netraucēju.
Mēs ar draugu, ar puisi... Mēs bijām sadevušies rokās.
Kad es nākamajā dienā pamodos, viss bija mainījies.
Tas bija visur.
ATBALSTS MAĢISKĀ DĒLAM GEJAM
Maģiskā Džonsona 20 gadus vecais dēls Īdžejs.
Šajās nesenajās fotogrāfijās viņš redzams sadevies rokās ar savu puisi.
Visi dzinās pēc sensācijas,
mēģināja pateikt: "Vai viņš bija gejs?"
Man tas bija smagi.
Man vajadzētu sargāt savus bērnus.
To man ieaudzināja tēvs.
Īdžeja gadījumā man vajadzēja savaldīties pašam
un atzīt: viņš ir tāds, kāds ir.
Es nevaru piespiest dēlu dzīvot savu dzīvi.
Man jāmainās. Nevis viņam. Man.
Reiz mājās
es dzirdēju, ka viņi runā koridorā pie Īdžeja istabas.
Es nodomāju: kāpēc viņš tik agri ir augšā?
Es viņam teicu: lai kas tu vēlētos būt,
lai kas tu esi, es tik un tā tevi mīlēšu.
Viņš mani cieši apskāva. Domāju, ka salauzīs man mugurkaulu.
Un tad es sapratu. Es nodomāju: mums izdosies.
Pasakainais Īdžejs Džonsons!
Tu ne tikai iznāci no skapja, tu izspēri tam durvis.
Tas ir galvenais.
-Es viņu mīlēšu tādu, kāds viņš ir, un... -Pareizi.
MAĢISKAIS UN ĢIMENE INTERVIJA
Viņa atbalsts
nozīmēja ļoti daudz daudzām ģimenēm
un daudziem tēviem un dēliem.
MAĢISKĀ DŽONSONA DĒLS IZRĀDA DRAUGU
Īpaši krāsainajiem.
Es redzēju vienīgi tēva mīlestību
un lepnumu, runājot par Īdžeju.
Es nezināju, ka pēc daudziem gadiem es saskaršos ko līdzīgu.
DVEINS VEIDS HEAT AIZSARGS
VEIDA ATBALSTS TRANSDZIMUMA MEITAI PALĪDZĒS
Un es to atceros.
Es atceros lepnu tēvu, kurš runā par savu bērnu. Neko vairāk.
Viņš ciena mani un to, kas esmu, - ka es neslēpju, kas esmu,
un nebaidos.
Tas, ko viņš ir izdarījis daudzu jauniešu labā,
sniedz man gandarījumu.
Viņš man to ir teicis.
Viņš ir teicis: "Es daudz esmu mācījies, būdams tavs tēvs,
vērodams tevi un..."
Man šķiet, ka tad viņš tiešām saprata,
ka mums ir vairāk kopīgā nekā atšķirīgā.
Joks tāds, ka neviens pat nenojauš, ka mēs esam tuvāki par tuviem.
Īrvins saprata, ka ir daudz jauniešu, kam iet grūti.
Tāpēc mēs nolēmām paplašināt fondu.
Mēs vairs nebijām tikai HIV/AIDS fonds - mēs sākām piešķirt stipendijas.
EMBERA GRĀNTA FONDA STIPENDIĀTE
Maģiskā Džonsona fonds bija mana otrā ģimene.
Es savulaik saņēmu stipendiju...
DEIVIDS DŽONSS FONDA STIPENDIĀTS
no Džonsona un Maiklsas stipendiju programmas.
Programmā tika meklēti skolēni,
kuriem vajadzēja gan materiālu atbalstu, gan mentoru.
Lielākā daļa izraudzīto skolēnu bija piedzīvojuši ievērojamas grūtības.
Atzīmju dēļ viņi varētu iestāties koledžā, bet nepietika līdzekļu,
tāpēc Maģiskā Džonsona fonds nāca palīgā.
Mēs ne tikai izmaksājām stipendijas,
bet arī devām rīkus, lai viņi varētu gūt panākumus.
Mēs sapratām, ka nepietiek iedot naudu studijām.
Viņi jāatbalsta līdz galam.
Tehnoloģijas centri vairākās pilsētās
nodrošināja datorus, CV rakstīšanas un darba pārrunu kursus.
Programmas sākumā mēs bijām ap 30,
bet gadu no gada skaits auga.
Tūkstošiem bērnu, tik daudz jauniešu,
kurus esam palaiduši koledžā.
Tas ir skaisti.
Maģiskais Džonsons, ko mēs mīļi saucam par papu Īrvu,
bija mums kā tēvs.
Man ir lielisks tēvs, bet viņš bija kā papildu tēvs.
Mēs viņu saucam par papu Īrvu. Man ir grūti saukt viņu par Maģisko.
Viņi iesauca viņu par papu Īrvu,
un viņam bija liela, liela, liela loma viņu dzīvē.
Mūsu klātbūtnē viņš nebija basketbola zvaigzne,
tāpēc viņš nebija Īrvins Maģiskais Džonsons.
Viņš bija sirsnīgs, maigs un līdzjūtīgs.
Viņš ir cilvēks, kuram patīk redzēt, kā citi aug.
Viņam patīk redzēt potenciālu, ieguldīt tajā, uzmundrināt, kopt.
Viņš deva mums pašapziņu. Taisnu muguru, galvu augšā!
Tu kaut kas esi. Tev ir, ko teikt. Pasaulei tas ir jādzird.
Nebaidies. Ej uz priekšu.
Manās acīs tieši tas padara viņu par leģendu un ikonu.
Viņš uzkāpa augstāk, nekā varbūt pats bija cerējis.
Bet viņš turpināja kāpt un kāpt un turpina kāpt un kāpt.
Viens no labākajiem aizsargiem,
iespējams, visu laiku vislabākais basketbolists.
Pirmais, kurš uzvarējis vidusskolas,
NCAA, NBA un olimpiskajā čempionātā.
Piecu VS titulu un piecu čempiona gredzenu ieguvējs.
Džonsons ir veiksmīgs uzņēmējs.
Viņš palīdzējis uzlabot lielpilsētu apkaimes.
Viņš ir cieši saistīts ar Losandželosu un ne tikai ar to.
Atceros, ka biju paņēmis līdzi mammu, jo tētis toreiz netika.
Pēkšņi es redzēju, ka viņai acīs ir asaras.
Jautāju: "Mammu, kas noticis?"
Viņa atbildēja: "Nespēju tam noticēt. Un tavs vectēvs...
Viņš sajuktu prātā,
zinot, ka... Džekijs Robinsons bija viņa mīļākais spēlētājs.
Viņš juta līdzi Džekijam, radio klausījās visas spēles,
un nu tev pieder Džekija komanda... Tu esi viens no īpašniekiem."
Es nodomāju: oho!
DŽEKIJS ROBINSONS BRUKLINAS DODGERS
Es piedzimu nākamajā dienā pēc Robinsona pirmās spēles Bruklinā.
Tam manā mājā bija ļoti liela nozīme.
KARĪMS ABDULDŽABĀRS LAKERS CENTRS
Pēc 60 gadiem...
Maģiskais.
Tā bija tāda veiksme, ko nav iespējams pasūtīt.
Tā vienkārši notiek.
Maģiskajam Džonsonam ir jauna komanda - Losandželosas Dodgers.
Viņa uzvarošais Lakers sastāvs un žilbinošais smaids
pēkšņi paši no sevis
izkliedējuši mākoņus virs Dodgers un viņu līdzjutēju galvām.
Es nespēju...
Pat nespēju izteikt vārdos, kā tas ir.
Tāpēc šis ir lielisks laiks.
Mans tēvs nekad nevienam negribēja palikt parādā.
Tāpēc vienmēr atgādināja man, ka viņam pieder mašīna, ar kuru brauc,
pieder māja, kurā mēs dzīvojām.
Tas ir Amerikas spēks.
2020. gadā Dodgers ir ieguvuši visu!
Tas viss notika šī dēļ.
Zināt, ko es viņiem teicu, kad mēs nopirkām komandu?
"Man ir daudz Laker čempiona gredzenu. Es gribu Pasaules kausa gredzenu."
Un tagad man tas ir. Jā!
Melnajam puikam no Lansingas Mičiganā.
Īpašumi.
Tā tagad ir viņa spēle.
Džonsons atkal atdod maģiju
iemīļotam zīmolam.
Viņi teica: "Nopirksim Sparks." Es teicu: "Labi, lai notiek."
Sarauj, Sparks!
Ja jūs viņam tagad pajautātu: "Kas tālāk?" -
viņš atbildētu: "Labi, ka pajautāji. Klausies, ir tāda lieta."
Losandželosas ikona Maģiskais Džonsons
ar partneriem finansē LAFC,
jaunu futbola klubu, ko nesen apstiprinājusi MLS.
Man kā pavecam melnam vīram patīk to redzēt.
BOBS MAKADŪ LAKERS CENTRS
Viņš dara to, par ko mēs pat nesapņojām.
Īrvins vienmēr bijis celmlauzis,
un es domāju, ka šeit ir svarīgi,
ka mēs ne tikai atsperam vaļā durvis.
ĒRIKS HOLOMENS EQUITRUST LIFE INSURANCE VADĪTĀJS
Mēs raugāmies, lai tās paliek vaļā, un nodrošinām ceļu sekotājiem.
VEIDS PIEBIEDROJAS JAZZ ĪPAŠNIEKIEM
Visu, ko es allaž esmu gribējis sasniegt
vai uzskatījis par nesasniedzamu…
Maģiskais mums kārtējo reizi pierāda: "Hei, čaļi, jūs to varat."
Viens no iemesliem, kāpēc visi melnie brāļi apbrīno Īrvinu.
Viņš pirmais mums parādīja to, kā jāpelna nauda ārpus basketbola laukuma,
ka jāatgriežas savās kopienās un jādod krāsainajiem finansiālas iespējas.
Tas ir ļoti nozīmīgi.
Visi esam Maģiskā parādnieki.
ŠAKILS O'NĪLS LAKERS CENTRS
Te ir runa par vairākām paaudzēm.
Es esmu Maģiskā parādnieks.
Maģiskais Džonsons padarīja ļoti, ļoti populāru ideju -
nemeklēt aizbildinājumus, lai kristu un paliktu guļam.
Jo, ja kāds to būtu varējis...
STĪVENS SMITS ESPN ŽURNĀLISTS
...tad tas būtu viņš, bet viņš atteicās to darīt.
Un skatieties, kā viņš tagad mirdz.
Lai gan viņš gāja pa garāko ceļu...
MĀRŠA ĪSLIJA ODRIJA VEBSTERE
PENIJA VINTERSA-GERIJA STUDIJU DRAUDZENES
...lai tur nokļūtu,
tas, kā viņš tagad izturas pret Kukiju...
-Apbrīnojami. -Visas tā gribētu.
-Tas ir brīnišķīgs mīlasstāsts. -Tas ir... Jā, tas ir.
Vienmēr, kad viņi kaut kur ir kopā,
viņš meklē Kukiju. "Kur ir Kukija?"
Viņš tur viņu pie rokas vai meklē viņu.
-Jā. -Un man patīk, kā viņš to dara,
kā pret viņu izturas, kā uz viņu skatās.
Tas ir tik... Tik liela mīlestība, un es vienkārši...
Visvairāk man viņu attiecībās patīk
viņu mīlestība vienam pret otru.
Līdz pat viņu izsmalcinātajām svinībām Nicā, Francijā,
-kas bija brīnumainas. -Man ir video. Oho!
-Jā, viņš tās sarīkoja viņai. -Sentropēzā.
Tas bija apbrīnojami.
Pārsteigums!
Paldies, ka esat atbraukuši un kopā ar mums svinat 25. gadadienu.
Atskatoties un atceroties, jo pagājuši 25 gadi, es...
Lai gan es katru dienu lūdzos,
domāju, ka notiks brīnums...
es attapos, ka brīnums jau ir noticis.
Tāpēc, ka viņš joprojām ir dzīvs.
Viņš joprojām ir vesels.
Mēs dzīvojam mūsu brīnumā.
Var strīdēties par izcilāko basketbolistu, cik grib.
Var runāt par Bilu Raselu, Džeriju Vestu, Oskaru Robertsonu,
Viltu Čemberlenu un Karīmu Abduldžabāru.
Var runāt par Maiklu Džordanu, Lebronu Džeimsu.
Var turpināt un turpināt.
Ne tāpēc, ka es viņu trenēju,
ne tāpēc, ka es viņu mīlu, es domāju, ka viņš ir izcilākais.
Katram ir savs viedoklis.
Man ir savs viedoklis.
Bet nav svarīgi, kurš ir labāks.
Mēs būsim saistīti visu atlikušo mūžu.
Viņu sauc Maģiskais.
Mēs zinājām, ka tas būs kaut kas maģisks.
Viņš neapjauš sava vārda ietekmi.
Viņa vārds paliks mūžīgi.
Es nepieķēros "Maģiskajam".
Es neticēju, ka tas noturēsies, un es neticēju, ka tas saglabāsies.
Bet te nu es esmu.
Man tagad ir 61 gads, un mani joprojām sauc par Maģisko.
Tāpēc man laikam nebija taisnība,
un visiem citiem bija taisnība.
Tulkojusi Dace Andžāne